google/wiki40b huggingface dataset:
Elektron (legering)

Elektron er en legering bestående av minst 90 prosent magnesium og opp til 10 prosent aluminium. Andre legeringselementer, som sink og tinn, kan også være til stede i små, varierende mengder. Elektron er usedvanlig lett og har en spesifikk gravitet på rundt 1,8, sammenlignet med 2,8 for aluminium. Legeringen kan støpes og smis, og har god korrosjonsbestandighet, selv mot saltvann. Elektron smelter ved ca. 650 °C og brenner med høy lys- og varmeeffekt på ca. 2200 °C.
Legeringen ble først utviklet i 1908 av det tyske kjemiselskapet Griesheim-Elektron. Elektron er idag et registrert varemerke for Magnesium Elektron Ltd, og brukes til en serie magnesiumlegeringer som inneholder varierende mengder zirkonium, sølv, sink, aluminium og sjeldne jordmetaller.
Den lave tettheten gjør at elektron-legeringer er mye brukt innen fly- og romfartsindustrien, og også innen motorsport. Blant annet var karosseriet til Mercedes-Benz 300 SLR-sportsvogn laget av elektron, noe som bidro til katastrofen på Le Mans i 1955, den verste ulykken i motorsportens historie. På grunn av elektrons høye brenntemperatur ble den også brukt til å lage brannbomber av elektron-termitt-typen, som ble benyttet av både allierte og tyske styrker under andre verdenskrig.
Fagskole

Fagskoleutdanninger eller fagskoler, er yrkesrettede utdanninger som bygger på videregående opplæring eller tilsvarende realkompetanse. Fagskoleutdanning er fra 2018 høyere yrkesfaglig utdanning, og har et omfang på et halvt til to studieår. Studentene tas opp på grunnlag av fullført fagbrev, generell studiekompetanse eller realkompetanse. Fagskoler reguleres av fagskoleloven og godkjennes av Nasjonalt organ for kvalitet i utdanningen (NOKUT)
Enkelte fagskoler er offentlige og drives av fylkeskommunene, mens andre er private. Mange fagskoler har også deltids- og nettbaserte studier, slik at det er mulig å kombinere fagskoleutdanning med jobb og familie.

Teknisk fagskole

Teknisk fagskole er en fagskole som gir teknisk-teoretisk utdanning til personer som har tatt fagopplæring eller som har lang erfaring fra arbeidslivet. Skoletilbudet gir fordypning innenfor fag som bygg, anlegg, maskin, kjemi og data. I tillegg gir teknisk fagskole lederutdanning innenfor sine fag.
ORP «Orzeł»

ORP «Orzeł» («Ørn») var en polsk ubåt fra andre verdenskrig. Den ble bygget i Nederland i 1937–38 sammen med søsterskipet ORP «Sęp». Ubåtene var egentlig for store til å operere i den grunne Østersjøen.
Ved starten av Felttoget i Polen i 1939 var «Orzeł» på patrulje i Østersjøen. De valgte å søke nøytral havn i Tallinn for å sette i land sin syke kommandør. På tysk oppfordring internerte estiske myndigheter ubåten og mannskapet. Mannskapet overtok fire dager senere kontrollen over ubåten, rømte Tallinn og førte den ut i Østersjøen og senere til Storbritannia.
Under invasjonen av Norge senket «Orzeł» det tyske troppetransportskipet MS «Rio de Janeiro» utenfor Lillesand 8. april 1940. Ubåten gikk senere tapt med hele sitt mannskap på patrulje i Nordsjøen i slutten av mai 1940.
Karma (Anita Skorgan-album)

Karma er et musikkalbum med Anita Skorgan, utgitt i 1985. Albumet lå fire uker på VG-lista og endte med tiendeplass som beste plassering. Tittelsangen deltok også i norske Melodi Grand Prix 1985, der den kom på andreplass, bak Bobbysocks' og «La det swinge».
Termoklin

En termoklin er ei grenseflate mellom to vannlag med ulik temperatur.
Achlyodes

Utseende

Ganske store (vingespenn 45-60 millimeter), kraftige, brune til brunsvarte smygere, vingene har en fløyelsaktig glans.
Forvingen er tilspisset. Undersiden er noe lysere, bakkanten på bakvingen kan være gul (A. busirus) eller forvingen kan være blek på undersiden (A. pallida). Larven er svart med gule tverrstriper (A. busirus) eller grønn (A. pallida). Puppen er dekket av et hvitaktig vokslag som gjør at den ligner på fugleskitt.

Levevis

Larvene lever på busker og trær i rutefamilien (Rutaceae), inkludert dyrkede sitrustrær.

Utbredelse

Alle lever i Sør- og Mellom-Amerika.
Psychopathic Records

Psychopathic Records, også kjent som the «Hatchet», er et uavhengig amerikansk plateselskap grunnlagt i 1991 av Joseph Bruce (a.k.a. Violent J) og Joseph Utsler (a.k.a. Shaggy 2 Dope) fra rapduoen Insane Clown Posse (ICP), sammen med tidligere platesjappe-eier og manager Alex Abiss. Selskapets utgivelser er innen undergrunnsrap fra Detroit i sjangrene horrorcore og acidrap.
Daedycorrhina

Utseende

Middellsstore, litt matte gullbasser. Fargen kan variere en del innen artene, fra gulbrunt spraglete til fløyelsaktig svart. Hos hannen er pannen noe forlenget, eller med et mer eller mindre trekantet fremspring.

Utbredelse

Slekten er utbredt i tropisk Afrika.
Monguorisk

Monguorisk (kinesisk: 土族语; pinyin: Tǔzúyǔ) er et mongolsk språk av den sørøstlige undergruppen som for det meste snakkes av monguorer i Ganzu og Qinghai i Folkerepublikken Kina. Det blir noen ganger karakterisert som en del av den shirongoliske greinen og er en del av språkbunten i Gansu og Qinghai.
Monguorisk har to dialekter:  Mongghuolisk (også kalt huzhu mongghul) og mangghuerisk (også kalt minhe mangghuer). Den førstnevnte har vært sterkt påvirket av tibetansk, og den andre av kinesisk.
Gahanaspia

Utseende

En middelsstor, lang og tynn, brunrødlig trebukk. Mellom- og bakbein og antenner er svarte. Antennene er nokså tynne, nesten så lange som kroppen. Pronotum er klokkeformet, dekkvingene jevnbrede. Beina er middels lange, med nokså slanke lår.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er kjent fra Kina (Guangxi).
Chen Kaige

Bakgrunn

Chen Kaige vokste opp i Beijing sammen med Tian Zhuangzhuang, som også han regnes til den femte generasjon innen kinesisk film. Familien herstammer fra 
Changle nær Fuzhou i provinsen Fujian.

Kulturrevolusjonen

Under kulturrevolusjonen ble Chen med blant rødegardistene under forhold som i mangt minner om de som beskrives i Farvel, min konkubine.

Filmkarriere

I 1978 begynte Chen på Beijings filmakademi der han ble uteksaminert i  1982. Hans første film, Den gule jord (1984), er et av hans mest kjente og viktige verker. Sammaes med Zhang Yimou (som filmfotograf) laget Chen en film som er blitt ansett som en av den femte generasjonens mest innflytelserike verker; med et enkelt men kraftfullt billedspråk og en elliptisk historiefortellingeslo den an tonen for meget av den senere kinesiske filmproduksjon. 
Den store paraden (1986) og Barnas konge (1987) utvidet hans filmatiske vokabular og betraktes ofte sammen med Den gule jord som en tidlig, informell trilogi. I 1989 laget Chen Håpets strenger, en svært esoterisk film som benytter seg av mytisk allegori og overdådige scenerier for å fortelle historien om en blind erhumusiker og hans student.
Den film som Chen er mest kjent for i vest, Farvel, min konkubine (1993) ble nominert til to Oscar og vant Gullpalmen ved Cannes filmfestival. I filmen følger man to stjerner fra pekingoperanes verden gjennom decennier av abrupte forandringer på 1900-tallet. Chen fulgte opp suksessen med Nattens fristerinne (1996), ytterligere et drama med Gong Li. Den fikk hovedsakelig god kritikk, men ble ikke like hyllet som Farvel, min konkubine. Nesten like kjent er Den første keiseren (1999), en episk fortelling om keiseren av Qin og den motvillige lønnmorder som har til hensikt å drepe ham. 
Chen regisserer ikke bare episke historier. I 2002 spilte Chen inn sin første og hittil (2010) eneste engelskspråklige film Killing Me Softly, en thriller med Heather Graham og Joseph Fiennes, som imidlertid ble en skuffelse for både kritikere og kinobesøkere. Filmen Sammen med deg (2002) er en intim film om en ung fiolinist og hans far. I 2005 regisserte Chen Wu ji, og vendte dermed tilbake til de episke fortellinger.
Chen har også medvirket som skuespiller, deriblant i Bertoluccis Den siste keiseren (1987) og sin egen Den første keiseren.
Auguste Adenauer

Bakgrunn

Gussie Adenauer ble født som den eldste av døtrene til dermatolog og høgskoleprofessor Ferdinand Zinsser (1865-1952) og Wilhelmine Zinsser, født Tourelle (1870-1952). Den 40 år gamle enkemannen Konrad Adenauer kjente den 19 år yngre datteren i familien Zinsser fra nabolaget i Köln. 
Interessen for natur og musikk brakte henne og Konrad Adenauer, sammen. Før bryllupet 25. september 1919, konverterte den protestantiske Gussie Zinsser til katolisismen.

Familieliv, krigstid og sykdom

Paret fikk fem barn. Ferdinand ble født 4. juni 1920, men døde kun fire dager senere. Sønnen Paul ble født 18. januar 1923, døtrene Lotte og Libet kom henholdsvis 30. april 1925 og 17. mai 1928, og sønnen Georg 25. august 1931.
Da Konrad Adenauer var overborgermester arbeidet Gussie Adenauer i det katolske kvinneforbundet og med barne- og ungdomsarbeid innenfor kirken. Hun var også aktiv i partiet Zentrum og ble motarbeidet og hetset av nasjonalsosialistene. Under Det tredje rike flyttet familien til Neubabelsberg i Potsdam, men vendte tilbake til Rhöndorf i 1934, først i Löwenburgstraße 76, og fra desember 1937 det nyoppførte huset i Zennigsweg 8a.
Konrad Adenauer ble arrestert 23. august 1944, men flyktet fra Gestapo-fengselet. Gussie Adenauer ble satt under så sterkt trykk av Gestapo at hun røpet hvor Konrad Adenauer oppholdt seg. Hun opplevde deretter et nervesammenbrudd og forsøkte å ta sitt eget liv. Hun kom seg aldri helt etter de psykiske skadene. 
Historikeren Hanns Jürgen Küsters hevder at Gussie Adenauer døde av følgene av sine selvmordsforsøk. Derimot hevder historikeren Henning Köhler at Gussie Adenauer døde av blodkreft.
Løgum slott

Løgum slott  er en to etasjers bygning med en fløy like vest for Løgumkloster kirke i Tønder kommune i Jylland. Det nåværende slottet er oppført i 1614, delvis over et tidligere kloster, og brukes nå til Folkekirkens etterutdannelse.

Historie

Cistercienserklosteret i Løgumkloster ble grunnlagt i 1173. Ved arvedelingen mellom kong Christian 3. og hans brødre gikk Løgumkloster til hertug Hans den eldre. Klosteret overlevde i første omgang reformasjonen, men ved den siste abbedens død i 1548 ble det inndratt og underlagt hertug Hans. Ved hans død gikk det over til de gottorpske hertuger.
Løgumslottet ble oppført i 1614 som bolig for hertug Johann Adolf av Gottorp. Det har også vært amtsstue og rettssal i bygningen. Etter den store nordiske krig inndro Frederik IV hertugens slesvigske besittelser, og slottet mistet derfor sin funksjon som hertugbolig. Etter det tilhørte slottet den danske krone til krigen i 1864, da den prøyssiske stat overtok den. Etter gjenforeningen i 1920 ble slottet igjen den danske stats eiendom.

Slottet i dag

Slottet brukes i dag av Folkekirkens etterutdannelsesinstitusjoner Præstehøjskolen og Folkekirkens Pædagogiske Institut.
Parque Carrasco

Geografi

Byen ligger sør i Canelones i Ciudad de la Costa, ut mot Río de la Plata.
Claudio Batista dos Santos

Karriere

Han har spilt for Ponte Preta, Paraná, Cerezo Osaka, Coritiba, Botafogo og Fortaleza.
MEX (vindussystem)

MEX (Multiple EXposure) var det opprinnelige vindussystemet fra Silicon Graphics. MEX ble benyttet på arbeidsstasjonene SGI IRIS og enkelte av de første arbeidsstasjonene IRIS 4D, som var basert på Motorola 68000-serien. MEX ble opprinnelig lastet opp over et nettverk gjennom anvendelsen av GL1-rutiner som ble holdt på en vertsmaskin i et nettverk, vanligvis en VAX. Da arbeidsstasjonene IRIS 1400 og GL2-W ble introdusert med operativsystemet IRIX, kunne MEX kjøre lokalt. MEX ble brukt I IRIX fra  GL2-W2.1.0 frem til 4D1-2.3.
Sammen med introduksjonen av 4D1-3.0 i IRIX 3.0, og den fullstendige overgangen til mikroprosessorene MIPS, opphørte støtten for MEX i IRIS GL på slutten av 1980-tallet, og vindussystemet ble erstattet av NeWS fra Sun Microsystems og vindusbehandleren 4Sight.
Assa Abloy

Organisasjon

Assa Abloy har fem divisjoner – EMEA, Americas, Asia-Pacific, Global Technologies og Assa Abloy Entrance Systems.
EMEA-divisjonen driver virksomhet i Europa, Midtøsten og Afrika. Divisjonsledelsen er plassert i London, Storbritannia. Americas-divisjonen driver virksomhet i Nord- og Sør-Amerika. Divisjonsledelsen er plassert i New Haven i Connecticut, USA. Asia-Pacific-divisjonen driver virksomhet i Asia og Oseania. Divisjonsledelsen er plassert i Hongkong, Kina. Global Technologies-divisjonen driver virksomhet globalt. Forretningsenheten HID Global produserer og selger produkter for elektronisk adgangskontroll, sikker utstedelse av kort og identifikasjonsteknologi. Forretningsenheten Assa Abloy Hospitality produserer, selger og utfører service på elektroniske låsprodukter og programvare for hoteller og cruiseskip. Divisjonen Assa Abloy Entrance Systems produserer, selger og utfører service på automatiske dørsystemer. Divisjonsledelsen er plassert i Landskrona, Sverige.

Administrerende direktører

ASSA ABLOY har hatt følgende administrerende direktører og konsernsjefer: 1994–2003: Carl-Henric Svanberg,  2003–2005: Bo Dankis, 2005– : Johan Molin.

Varemerker

Assa Abloy har over 100 varemerker og arbeider globalt. Hvert marked har egne lokale produktvaremerker som kombineres med Assa Abloy. Eksempler i Norden er TrioVing, VingCard og Elsafe i Norge, ASSA og Aptus i Sverige og Ruko i Danmark. Globale produktvaremerker uten Assa Abloy i logoen er HID Global, ABLOY, Yale og Mul-T-Lock. I Norge finnes også CERTEGO som er en sikkerhetsleverandør.

Konkurrenter

ASSA ABLOY har fem hovedkonkurrenter: Ingersoll-Rand (USA), Stanley Black & Decker (USA), Dorma (Tyskland), Kaba (Sveits) og Hörmann (Tyskland). Samtlige sterke på sine respektive lokale markeder og med internasjonal tilstedeværelse. I Asia finnes det mange mindre konkurrenter. Men ingen av disse har en dominerende posisjon. Kilde for konkurrenter

De største oppkjøpene

I mars 2000 kjøpte Assa Abloy britiske Yale for SEK 11,4 milliarder. En del av kjøpesummen ble betalt med utstedelse av egne aksjer. I desember 2010 kjøpte Assa Abloy aksjemajoriteten i industrikonsernet Cardo med produksjon av blant annet industri- og garasjeporter og pumper av L E Lundbergföretagen. Assa Abloy la også inn et bud på de resterende aksjene. Oppkjøpet av Cardo ble sluttført i 2011 og Cardo inngikk dermed i konsernet som Crawford. I Norge kjøpte Assa Abloy den norske låsprodusenten Trioving 2004.

Samarbeid med høyskoler og universiteter

Selskapet er et av medlemmene, kalt Partners, i Handelshögskolan i Stockholms partnerprogram for bedrifter som bidrar finansielt til høyskolen og samarbeider tett med den når det gjelder forskning og utdanning. I 2015 gikk ASSA ABLOY inn som partner i KTH Things, en start-up-hub for bedrifter på området The Internet of Things.

Utmerkelser

Forbes utpeker ASSA ABLOY som et av verdens 100 mest innovative selskaper. I 2013 var selskapet nr. 78 på listen og i 2014 nr. 93.
Det osmanske rikes riksvåpen

Sultanene for Det osmanske riket førte sitt stiliserte navnetrekk, kalt tugra, som rikets emblem i stedet for den europeiske riksvåpentradisjonen. Et egentlig riksvåpen ble første gang vedtatt 17. april 1882 av sultanen Abd-ul-Hamid II. Det er fullstappet med symbolikk. Noen få av de grafiske elementene ble beholdt i den tyrkiske republikkens emblem, skjoldets fasong, den oppovervendte halvmånen og stjernen.
Epic - skogens hemmelige rike

Handling

Når faren til tenåringsjenta Mary Katherine forsvinner, drar hun ut i den dype skogen for å finne ham. Men det hun ikke vet er at det foregår en maktkamp mellom godt og ondt ute i skogen. Hun møter på en gruppe krigere av noen småfolk kalt løvmenn som faren har forsket på og kjempet for å bevise at eksisterer. Snart er hun involvert i en kamp ikke bare for å redde faren - men også verden.
Luperus flavipes

Utbredelse

Luperus flavipes er utbredt i Europa. Den er en av de vanlig bladbillene i Norge.

Utseende

Luperus flavipes er 4-5 mm lang. Hodet og dekkvingene er mørkt, skinnende svart. Brystskjoldet er lysere, gulorange. Kroppen er ganske høy og hvelvet, kroppens sider er ganske parallelle, men noe bredere bakerst. Den kan minne litt om enkelte små arter av trebukker. Beina er lyst gule, men låret er mørkt innerst mot kroppen. Antennene er mørke trådformet og lange, men de første rotleddene er lysere gule. Hunnen har litt kortere antenner enn det hannen har.

Levevis

Voksne biller spiser på blader av løvtrær.
Overvintringen skjer i larvestadiet, og den siste utviklingen fram til voksent individ fortsetter om våren. De kjønnsmodne (imago) billene finnes midt på sommeren.
Jardín de las Artes Gráficas

Jardín de las Artes Gráficas er en park i delegasjonen Cuauhtémoc sentralt i Mexico by. I parken ligger kulturhuset Othón Salazar Ramírez og et utendørsteater, som begge åpna 12. juni 2008. Parken har også en lekeplass og fotballbaner.
Den nærmeste metrostasjonen er Obrera på linje 8.
Afrikamesterskapet i friidrett 1990

Afrikamesterskapet i friidrett 1990 var det sjuende Afrikamesterkapet i friidrett, det ble avviklet i Kairo i Egypt i perioden 3. til 6. oktober 1990.
Symmachus

Sankt Symmachus (død 19. juli 514 i Roma) var pave fra 498 til 514. Han ble født i Sardinia, men ble døpt i Roma.

Bakgrunn

Øya Sardinia, som han kom fra, var da han ble født under vandalenes styre. Symmachus var sønn av Fortunatus; han var ikke av aristokrtatisk slektsbakgrunn, i motsetning til de aller fleste av pavene i østkoternes tid.

Geistlig karriere, pave

Han var først erkediakon under pave Anastasius II. Den 22. november 498 ble Symmachus med støtte fra østgoternes kone Teoderik den store valgt til biskop av Roma, og dermed til pave. Den som kom til kort under valget, Laurentius, som hadde Bysants' støtte, amterte som motpave til 505.
I 501 ble Symmachus anklaget for forskjellige forbrytelser. Den første anklagen kom fra senatoren Rufius Postumius Festus, som støttet Laurentius. Han hevdet at Symmachus feiret påske på feil dato. 
Kong Teoderik kalte Symmachus til Ariminum for å svare på anklagen. Da paven ankom oppdaget ham at hans motstandere imens hadde presentert en rekke andre beskyldninger, som ukyskhet og misbruk av kirkelig eiendom. Symmachus ble grepet av panikk, og flyktet fra Ariminum midt på natten med bare en ledsager. Flukten ble utlagt som innrømmelse av skyld.
Han kom tilbake til Roma og erklærte at han ikke var understilt noen verdslig strammedomsmyndighet. Som grunnlag for denne holdning lå de symmachianske forfalskninger, forfattet av hans tilhengere for å støtte hans stilling. Andre tok avstand fra ham og brøt den kirkelige kommunion med ham.
Året etter kom det på grunn av beskyldningene mot Symmachus til gatekamper i Roma, mellom Symmachus' og den avsatte motpave Laurentius' tilhengere. Etter at østgoterkongen Teoderik den store i 505 på nytt grep inn til fordel for pave Symmachus, trakk rivalen Laurentius seg tilbake til sit landgods utenfor Roma. 
Symmachus lot bygge en brønn på Petersplassen. Han styrket omsorgen for de fattige, og i hans tid ble keiseren i Konstantinopel, Anastasios I, ekskommunisert fordi man mente at han støttet heresien monoteletismen.
Senere ble Symmachus helgenkåret.
Nobina Norge

Historikk

Ingeniør M.O. Schøyens Bilcentraler AS (ofte forkortet Schøyens Bilcentraler eller SBC) ble etablert av Martin Olsen Schøyen den 23. mars 1921, og selskapet opprettet sine første busslinjer langs aksen Drøbak-Kristiania-Hønefoss. En del av startkapitalen ble arvet av kjøpmann Peder Schøyen.
I 1936 var SBC også en av initiativtakerne til etableringen av A/S Larvik-Frederikshavnferjen, men selskapet solgte seg ut i 1986.
SBC utviklet seg gjennom egne ruter og ruter i samarbeid med andre, samt med kontraktskjøring for Stor-Oslo Lokaltrafikk (SL) og Oslo Sporveier til å bli et av landets største busskonsern.
Mot slutten av 1950-tallet drev Schøyens Bilcentraler i Oslo Norges mest trafikkerte bussrute, rute 30, mellom de nye boligområdene i Groruddalen og Bygdøy. De kjørte 60 busser i timen i rushtiden og hadde postert inspektører med tilgang til ekstrabusser langs ruten. Bussene var betjent med egen billettør. Da T-banen åpnet i 1966 gikk antallet passasjerer sterkt tilbake. Før SBC tapte alle byrutene i Oslo kjørte de rute; 25, 28, 30, 30B, 31, 31E, 32, 32X, 33, 41, 43, 44, 45, 46, 47 og 74. Etter at SBC tapte alle Oslolinjene sine, siste gang i 2006 har de vunnet flere anbud for SL og trafikkerer i dag linjer på Nesodden og i Ski. Fra 2012 trafikkerer Nobina Norge linjene 30, 31, 31E, 32 og 36E i Oslo.
I 1992 ble Schøyen Gruppen opprettet som holdingselskap. I 1997 opprettet Schøyen Gruppen sammen med britiske National Express Group selskapet Concordia Bus for å utvikle seg som et europeisk busskonsern. I 1999 ble National Express som partner byttet ut med amerikanske Goldman Sachs International, og Schøyen Gruppen eide etter dette 47 prosent. 1. februar 2001 ble eierskapet av Schøyens Bilcentraler overført til Concordia Bus. I 2005 førte stor gjeld hos Concordia Bus til en omstrukurering som endte med at Schøyen Gruppen endte med en eierandel på bare et par prosent. 1. juli 2007 endret Schøyens Bilcentraler navn til Concordia Bus Norge AS. 1. desember 2009 skiftet selskapet sammen med resten av konsernet igjen navn, til Nobina Norge AS.
Mathias Onsrud

Utmerkelser

For sin innsats fikk han i 2008, Kongens fortjenstmedalje i gull. Under utdelingen ble det sagt at …hans arbeid kjennetegnes alltid av høy faglig dyktighet, innsikt og formidlingsevne i kombinasjon med en sjelden ydmykhet for pasientene og faget.

Publikasjoner

Mathias Onsrud har skrevet 114 publikasjoner innen sitt fag som lege, de berører fag som obstetrikk, tumormarkører, basalimmunologi og cancerimmunologi. Flere er arbeider innen gynekologien, både klinisk gynekologi og generell gynekologi, samt gynekologi og fødselshjelp i u-land.
U23-EM i friidrett

U23-EM i friidrett er et europamesterskap i friidrett, som arrangeres av Det europeiske friidrettsforbundet hvert andre år, for utøvere fra 20 til 22 år per 31. desember det året mesterskapet arrangeres.
Europamesterskapet ble første gang arrangert i 1997, og erstattet U23-europacupen i friidrett (engelsk: European Athletics U23 Cup) som ble arrangert to ganger, i 1992 og 1994.
Vojtěch Král

Karriere

Král har gjennom flere sesonger vært en del av den internasjonale orienteringseliten. Han har oppnådd sine beste resultater i sprint og stafett. I 2007 ble han juniorverdensmester i sprint i australske Dubbo. Fra VM har han to strake sjetteplasser i sprint som sine beste individuelle resultater. Disse tok han under VM i Sverige i 2016 og VM i Estland i 2017. I europamesterskapet i orientering har han tatt to stafettmedaljer for Tsjekkia, sølv i 2014 og bronse i 2016.
27. august 2017 tok Vojtěch Král sin første verdenscupseier da han gikk til topps på sprinten under verdenscupløp 8 i latviske Cēsis. Han vant med fem sekunders margin ned til svenske Jerker Lysell  
Han tok sin andre verdenscupseier 4. oktober 2018 da han vant knock-out-sprinten på hjemmebane i Praha.
Norges Teknisk-Naturvitenskapelige Forskningsråd

Norges Teknisk-Naturvitenskapelige Forskningsråd (NTNF) var ett av de fem opprinnelige forskningsrådene som ble samlet til Norges forskningsråd.
Degtjarsk

Degtjarsk (russisk: Дегтя́рск) er en by i Sverdlovsk oblast i Russland. Byen ligger ved elva Vjazovka (en høyre sideelv til Tsjusovaja), rundt 65 km vest for Jekaterinburg. Innbyggertall: 15 869 (folketelling 2002), 18 394 (folketelling 1989).
Byen ble grunnlagt på 1700-tallet, og fikk bystatus i 1954.